ai4bharat/Pralekha huggingface dataset:
অসামরিকবিমানপরিবহণমন্ত্রক
বিমানবন্দরগুলিতে আরও উন্নতমানের নিরাপত্তা ব্যবস্থার জন্য অত্যাধুনিক প্রযুক্তি প্রয়োগ করা হচ্ছে
নয়াদিল্লি, ২১ মার্চ, ২০২২
নিরাপত্তার প্রয়োজনীয়তা পরিস্থিতি অনুযায়ী পরিবর্তনশীল। অসামরিক বিমান পরিবহণ ক্ষেত্রে নিরাপত্তা সম্পর্কিত নিয়ন্ত্রণমূলক কর্তৃপক্ষ হিসেবে ব্যুরো অফ সিভিল এভিয়েশন সিকিউরিটি দায়িত্ব পালন করে থাকে। এই কর্তৃপক্ষ বিভিন্ন সময়ে সংশ্লিষ্ট সব পক্ষের সঙ্গে আলোচনা করে প্রয়োজন সাপেক্ষে বিমানবন্দরগুলিতে নিরাপত্তা ব্যবস্থার পর্যালোচনা ও তার মানোন্নয়ন করে। দেশে বিমানবন্দরগুলিতে নিরাপত্তা ব্যবস্থার মানোন্নয়নে একাধিক সর্বাধুনিক প্রযুক্তির প্রয়োগ করা হচ্ছে। এর মধ্যে রয়েছে সেন্ট্রালাইজড অ্যাক্সেস কন্ট্রোল সিস্টেম। এর পাশাপাশি, বিমানবন্দরগুলিতে পর্যায়ক্রমে বডি স্ক্যানার বসানো হচ্ছে। কেন্দ্রীয় অসামরিক বিমান পরিবহণ মন্ত্রক ২০১৮-র আগস্টে ‘ডিজি যাত্রা’ নামে এক কর্মসূচির সূচনা করে। এ ধরনের কর্মসূচির উদ্দেশ্যই হল বিমানবন্দরে টিকিট এবং পরিচয়পত্রের বৈধতা যাচাইয়ের প্রয়োজনীয়তা নির্বিশেষে যাত্রীদের অবাধ ও মসৃণ প্রবেশ ও প্রস্থানের বন্দোবস্ত করা। দেশে বিমানবন্দরগুলিতে রেডিওলজিক্যাল ডিটেকশন ইক্যুইপমেন্ট বসানো হচ্ছে। এ ধরনের অত্যাধুনিক সরঞ্জাম ব্যবহারের উদ্দেশ্যই হল রেডিওলজিক্যাল আপৎকালীন পরিস্থিতি প্রতিহত করা।
রাজ্যসভায় আজ এক প্রশ্নের লিখিত জবাবে একথা জানান অসামরিক বিমান পরিবহণ প্রতিমন্ত্রী জেনারেল ভি.কে.সিং ।
CG/BD/DM/
(Visitor Counter : 100
যুবওক্রীড়াবিষয়কমন্ত্রক
যুব ও ক্রীড়া বিষয়ক মন্ত্রী অনুরাগ সিং ঠাকুর ফিট ইন্ডিয়া মুভমেন্টের দ্বিতীয় বর্ষপূর্তি উপলক্ষে আগামী ২৯ আগস্ট ফিট ইন্ডিয়া মোবাইল অ্যাপের উদ্বোধন করবেন
নতুন দিল্লি, ২৬ আগস্ট, ২০২১
মূল বিষয় সমূহ-উদ্বোধনী অনুষ্ঠানটি হবে দিল্লির মেজর ধ্যানচাঁদ জাতীয় ক্রীড়াঙ্গনে।ভারতীয় হকি দলের অধিনায়ক মন প্রীত সিং এবং কুস্তিগীর সংগ্রাম সিং ওই অনুষ্ঠানে ভার্চুয়াল মাধ্যমে অংশ নেবেন।"আজাদী কা অমৃত মহোৎসব"-এর অঙ্গ হিসাবে বর্তমানে ফিট ইন্ডিয়া মুভমেন্ট ফিট ইন্ডিয়া ফ্রিডম রান ২.০ হিসাবে পরিচালিত হচ্ছে।
আজাদি কা অমৃত মহোৎসবের অঙ্গ হিসেবে যুব ও ক্রীড়া বিষয়ক মন্ত্রক ফিট ইন্ডিয়া মুভমেন্টের দ্বিতীয় বর্ষপূর্তির আয়োজন করেছে। যুব ও ক্রীড়া বিষয়ক মন্ত্রী অনুরাগ সিং ঠাকুর আগামী ২৯ আগস্ট দিল্লির মেজর ধ্যানচাঁদ জাতীয় ক্রীড়াঙ্গনে এই অনুষ্ঠানের সূচনা করবেন। উপস্থিত থাকবেন ওই মন্ত্রকের প্রতিমন্ত্রী শ্রী নিশীথ প্রামানিক।
ওইদিন যুব ও ক্রীড়া বিষয়ক মন্ত্রী ভারতীয় হকি দলের অধিনায়ক মন প্রীত সিং, কুস্তিগীর সংগ্রাম সিং, আয়াজ মেমন, ক্যাপ্টেন অ্যানি দিব্যা, একজন স্কুল ছাত্র ও একজন গৃহবধূর সঙ্গে ভার্চুয়াল মাধ্যমে যোগাযোগ করবেন, যারা উদ্বোধনের পর ফিট ইন্ডিয়া অ্যাপ ব্যবহার করবেন।
ফিট ইন্ডিয়া অ্যাপটি সমস্ত অ্যান্ড্রয়েড এবং আইফোনে ব্যবহার করা যাবে। এমনকি এটি সাধারণ স্মার্টফোনেও কাজ করবে।
ফিট ইন্ডিয়া ফেসবুক পেজে গিয়ে ২৯ আগস্ট এর উদ্বোধনী অনুষ্ঠান সরাসরি দেখা যাবে।
উল্লেখ্য, ২০১৯ সালের ২৯ আগস্ট প্রধানমন্ত্রী শ্রী নরেন্দ্র মোদী ভারতকে একটি কর্মক্ষম ও স্বাস্থ্যকর জাতি হিসেবে গড়ে তোলার স্বপ্ন নিয়ে ফিট ইন্ডিয়া মুভমেন্ট- এর আনুষ্ঠানিক সূচনা করেছিলেন।
বিগত দুই বছর ধরে ফিট ইন্ডিয়া ফ্রিডম রান, ফিট ইন্ডিয়া স্কুল উইক, ফিট ইন্ডিয়া সাইক্লোথন সহ নানা কর্মসূচি ও প্রচারের মধ্যে দিয়ে ফিট ইন্ডিয়া মুভমেন্ট সারা দেশ জুড়ে লক্ষ লক্ষ মানুষের কাছে পৌঁছে গেছে।
বর্তমানে এই ফিট ইন্ডিয়া মুভমেন্ট, ফিট ইন্ডিয়া ফ্রিডম রান-২.০ হিসেবে "আজাদী কা অমৃত মহোৎসব"-এর অঙ্গ হিসাবে পরিচালিত হচ্ছে। যা ভারতের স্বাধীনতার ৭৫ বছর স্মরণে উদযাপন করা হচ্ছে।
CG/ SB
(Visitor Counter : 285
রেলমন্ত্রক
রেলের লিখিত পরীক্ষায় ন্যূনতম যোগ্যতা নম্বর, অন্যান্য শর্তাবলী পূরণ এবং চিকিৎসা মানদণ্ডের বিষয়ের ওপর নির্ভর করে অন্যদের তুলনায় প্রশিক্ষিত শিক্ষানবিশদের নিয়োগে অগ্রাধিকার দেওয়া হয়
নয়াদিল্লি, ৩০ জানুয়ারি, ২০২২
ভারতীয় রেল ১৯৬৩-র আগস্ট থেকে শিক্ষানবিশ আইনের আওতায় বিভিন্ন ক্ষেত্রে আবেদনকারীদের প্রশিক্ষণ দিয়ে আসছে। এই আবেদনকারীদের কোনরকম প্রতিযোগিতা বা সুনির্দিষ্ট নিয়মের ভিত্তিতে মনোনয়ন ছাড়াই কেবল শিক্ষাগত যোগ্যতার নিরিখে শিক্ষানবিশ হিসেবে নিয়োগ করা হয়। অবশ্য, ভারতীয় রেলে যে সমস্ত প্রশিক্ষণাধীন ব্যক্তি তাঁদের প্রশিক্ষণ পর্ব সফলভাবে শেষ করেছেন, কেবল তাঁদেরকেই ২০০৪ থেকে লেভেল-১ পদে বিকল্প হিসেবে নিয়োগ করা হয়ে থাকে।
বিকল্প হিসেবে যাঁদের যুক্ত করা হয় তাঁরা অস্থায়ীভাবে নিযুক্ত হন এবং রেলের যে কোনও প্রয়োজনীয়তা বা পরিচালনগত চাহিদা মেটাতে সক্ষম থাকেন। অবশ্য, এ ধরনের নিয়োগে, রেলের নিজস্ব কর্মচারীর অভাবে কিছু সুযোগ-সুবিধা দেওয়া হয়। সুযোগ-সুবিধা পেলেও অস্থায়ীভাবে নিযুক্ত এই কর্মীরা কখনই স্থায়ী নিযুক্তির জন্য বিবেচিত হন না।
ভারতীয় রেলে চলতি সংস্কারমূলক প্রক্রিয়ার প্রেক্ষিতে সমস্ত নিয়োগের ক্ষেত্রে স্বচ্ছতা, সততা ও ন্যায়পরায়ণতা বজায় রাখা হয়। ভারতীয় রেল ২০১৭ সালে লেভেল-১ পদে নিয়োগ প্রক্রিয়াকে ‘সেন্ট্রালাইজড’ বা একত্রিকরণ করেছে, যার ফলে এখন সারা দেশে কম্পিউটার-ভিত্তিক পরীক্ষার মাধ্যমে নিয়োগ প্রক্রিয়া পরিচালিত হচ্ছে।
২০১৪ সালে শিক্ষানবিশ আইন সংশোধিত হয়েছে। সংশোধিত এই আইন অনুযায়ী, রেল প্রতিষ্ঠানের নিয়োগকর্তারা প্রশিক্ষিত শিক্ষানবিশ নিয়োগে একটি নির্দিষ্ট নীতি প্রণয়ন করেন। সংশোধিত এই নীতি অনুযায়ী, ভারতীয় রেল বিজ্ঞপ্তি জারি করে যে সমস্ত পদে নিয়োগের কথা ঘোষণা করে তার ২০ শতাংশ লেভেল-১ পদে নিয়োগের ক্ষেত্রে প্রশিক্ষণাধীন শিক্ষানবিশদের অগ্রাধিকার দেওয়া হয়ে থাকে।
অবশ্য, এই শিক্ষানবিশরা অন্যান্য প্রার্থীদের সঙ্গে লিখিত পরীক্ষায় বসেন। এই পরীক্ষায় প্রাপ্ত ন্যূনতম যোগ্যতামান নম্বর, অন্যান্য শর্তাবলী পূরণ এবং চিকিৎসা মানদণ্ডের নিরিখে অন্যদের তুলনায় নিয়োগের ক্ষেত্রে প্রশিক্ষিত শিক্ষানবিশদের অগ্রাধিকার দেওয়া হয়।
সেই অনুসারে, প্রকাশিত সিইএন ০২/২০১৮ নিয়োগ সম্পর্কিত বিজ্ঞপ্তিতে ৬৩,২০২টি পদের মধ্যে ১২,৫০৪টি লেভেল-১ পদে এই ধরনের প্রার্থীদের জন্য ২০১৮-তে প্রথম অভিন্ন নিয়োগ প্রক্রিয়া পরিচালিত হয়। একইভাবে, সিইএন আরআরসি ০১/২০১৯ সম্পর্কিত নিয়োগ বিজ্ঞপ্তিতে ১ লক্ষ ৩ হাজার ৭৬৯টি পদের মধ্যে লেভেল-১ পদে ২০,৭৩৪ জন প্রশিক্ষিত শিক্ষানবিশদের নিয়োগের জন্য নির্দিষ্ট করা হয়েছে। এই বিজ্ঞপ্তি অনুযায়ী নিয়োগ প্রক্রিয়া চলছে।
এদিকে, শিক্ষানবিশ তরুণ প্রশিক্ষণাধীন ব্যক্তিরা সুনির্দিষ্ট নিয়ম অনুযায়ী নিয়োগ প্রক্রিয়া, যেমন লিখিত পরীক্ষা ও শারীরিক দক্ষতার মাপকাঠি ছাড়াই রেলে তাঁদের নিয়োগ করা হোক বলে দাবি করছেন। কিন্তু বর্তমান নিয়ম অনুযায়ী শিক্ষানবিশ প্রশিক্ষিত তরুণদের এই দাবি গ্রহণযোগ্য নয় কারণ, সংবিধান এবং সরকারি চাকরির ক্ষেত্রে সুপ্রিম কোর্টের সুষ্ঠু নির্বাচনের মাধ্যমে নিয়োগের যে আদেশ রয়েছে, এটি তার সম্পূর্ণ পরিপন্থী।
CG/BD/DM/
(Visitor Counter : 629
প্রধানমন্ত্রীরদপ্তর
জ্যেষ্ঠা অষ্টমী উপলক্ষ্যে কাশ্মীরী পণ্ডিত ভাই ও বোন সহ প্রত্যেককে প্রধানমন্ত্রীর শুভেচ্ছা
নতুনদিল্লি,৮ই জুন, ২০২২
প্রধানমন্ত্রী শ্রী নরেন্দ্র মোদী পবিত্র জ্যেষ্ঠা অষ্টমী উপলক্ষ্যে কাশ্মীরী পণ্ডিত ভাই ও বোন সহ প্রত্যেককে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন,
“পবিত্র জ্যেষ্ঠা অষ্টমী উপলক্ষ্যে কাশ্মীরী পণ্ডিত ভাই ও বোন সহ প্রত্যেককে শুভেচ্ছা জানাই।মাতা ক্ষীর ভবানীর কাছে সকলের মঙ্গল ও সমৃদ্ধি কামনা করি”।
CG/CB
(
সড়কপরিবহণওমহাসড়কমন্ত্রক
শ্রী নিতীন গড়করি বলেছেন, অকেজো গাড়ি ভেঙে ফেলার জাতীয় নীতির ফলে সব পক্ষই লাভবান হবে
নতুন দিল্লি, ২৩ নভেম্বর, ২০২১
কেন্দ্রীয় সড়ক পরিবহণ ও জাতীয় মহাসড়ক মন্ত্রী শ্রী নিতীন গড়করি বলেছেন, অকেজো গাড়ি ভেঙে ফেলার জাতীয় নীতির ফলে সংশ্লিষ্ট সব পক্ষই সমান লাভবান হবে। শ্রী গড়করি আজ নয়ডায় মারুতি সুজুকি টয়োসু ইন্ডিয়া প্রাইভেট লিমিটেডের অকেজো গাড়ি ভেঙে ফেলা ও পুনর্ব্যবহার কেন্দ্রের সূচনা করে আরও বলেন, জাতীয় এই নীতির উদ্দেশ্যই হল, দেশে সড়ক থেকে ভাঙাচোরা ও দূষণ সৃষ্টিকারী যানবাহনগুলিকে পর্যায়ক্রমে বাতিল করা। অকেজো গাড়ি ভেঙে ফেলা ও তার বিভিন্ন যন্ত্রাংশের পুনর্ব্যবহারের লক্ষ্যে আধুনিক ইউনিট গড়ে তোলা জরুরী।
শ্রী গড়করি আরও বলেন, অকেজো গাড়ি ভেঙে ফেলার এই নীতি যানবাহন বিক্রি বাড়াবে, কর্মসংস্থানের সুযোগ সৃষ্টি করবে, যন্ত্রাংশ আমদানি খাতে খরচ হ্রাস করবে, জিএসটি খাতে রাজস্ব বাড়াবে এবং বিশ্ব বাজারে সেমি-কন্ডাক্টর চিপের ঘাটতি দূর করতে সাহায্য করবে। মন্ত্রী বলেন, এই নীতি চক্রাকার অর্থনীতি, অর্থাৎ বর্জ্য থেকে সম্পদ সৃষ্টির ক্ষেত্রেও গুরুত্বপূর্ণ ভূমিকা নেবে। প্রতিটি জেলায় অন্ততপক্ষে তিন থেকে চারটি অকেজো গাড়ি ভেঙে ফেলার ইউনিট বা কেন্দ্র গড়ে তোলা প্রয়োজন।
উল্লেখ করা যেতে পারে, সড়ক পরিবহণ ও জাতীয় মহাসড়ক মন্ত্রক সম্প্রতি অকেজো গাড়ি ভেঙে ফেলার জাতীয় নীতি ঘোষণা করেছে। এই নীতির উদ্দেশ্য হল, অসুরক্ষিত, পুরানো ও দূষণ সৃষ্টিকারী গাড়িগুলি ধীরে ধীরে সড়ক থেকে তুলে নিয়ে আধুনিক, নিরাপদ ও জ্বালানী সাশ্রয়ী যানবাহনের ব্যবহার বাড়ানো। মন্ত্রক অকেজো গাড়ি ভেঙে ফেলার আধুনিক কেন্দ্র স্থাপনে রেজিস্টার্ড ভেইকেল স্ক্র্যাপিং ফ্যাসিলিটি আইন জনসমক্ষে প্রকাশ করেছে। এই আইনের ফলে অকেজো গাড়ি ভেঙে ফেলা ও তার বিভিন্ন যন্ত্রাংশের পুনর্ব্যবহারের ক্ষেত্রে দেশে এক অনুকূল বাতাবরণ গড়ে উঠবে।
দেশে বর্তমানে অকেজো গাড়ি ভেঙে ফেলা ও তার পুনর্ব্যবহার পদ্ধতি সম্পূর্ণ অসংগঠিত। এমনকি, পুরানো যানবাহনগুলি পুনর্ব্যবহার পরিবেশ-বান্ধব পদ্ধতিতে করা হয় না। এরফলে একদিকে যেমন সম্পদের অদক্ষ পরিচালনা হয়, অন্যদিকে তেমনই গাড়িতে ব্যবহৃত উন্নতমানের ইস্পাতের যথার্থ মূল্য পাওয়া যায় না। তিনি অকেজো গাড়ি ভেঙে ফেলা সম্পর্কিত এক অসরকারি পরিসংখ্যান দিয়ে জানান, ভারতে অকেজো গাড়ি থেকে বিভিন্ন যন্ত্রাংশ ও অংশ পুনরুদ্ধারের হার প্রায় ৭০ থেকে ৭৫ শতাংশ। অন্যদিকে, বিশ্বে এই হার ৮৫ থেকে ৯৫ শতাংশ। তাই সুদক্ষ ভাবে ও পরিবেশ-বান্ধব উপায়ে অকেজো গাড়ি ভেঙে ফেলা ও তার যন্ত্রাংশের পুনর্ব্যবহার অত্যন্ত জরুরী। এই লক্ষ্যে মন্ত্রক অকেজো গাড়ি ভেঙে ফেলার আধুনিক কেন্দ্র স্থাপনে গুরুত্ব দিচ্ছে, যাতে পরিবেশ-বান্ধব পদ্ধতিতে সমগ্র ভেঙে ফেলার প্রক্রিয়া সম্পন্ন করা যায়।
শ্রী গড়করি আজ নয়ডায় অকেজো গাড়ি ভেঙে ফেলার যে ইউনিটটির উদ্বোধন করেছেন, সেটি ১১ হাজার বর্গমিটার এলাকাজুড়ে গড়ে তোলা হয়েছে। প্রতি বছর অকেজো ও পুরানো ২৪ হাজার গাড়ি এখানে আধুনিক উপায়ে ভেঙে ফেলা সম্ভব। টয়োটা তুশো গ্রুপের সহযোগিতায় মারুতি সুজুকি ইন্ডিয়া লিমিটেড এই কেন্দ্রটি গড়ে তুলেছে। মারুতি সুজুকি ও টয়োটা তুশো গ্রুপকে অভিনন্দন জানিয়ে শ্রী গড়করি অন্যান্য সংস্থাগুলিকেও এধরণের আধুনিক কেন্দ্র গড়ে তুলতে এগিয়ে আসার আহ্বান জানান। তিনি বলেন, এর ফলে অকেজো গাড়ি ভেঙে ফেলার জাতীয় নীতির উদ্দেশ্য পূরণ সম্ভব হবে।
নয়ডায় এই কেন্দ্রটির উদ্বোধনী অনুষ্ঠানে ভারতে জাপান দূতাবাসের রাষ্ট্রদূত মিঃ সাতোশি সুজুকি উপস্থিত ছিলেন।
CG/BD/AS/
(Visitor Counter : 128
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র ও মাঝারি শিল্পক্ষেত্রে মহিলাদের অংশগ্রহণ
নয়াদিল্লি, ৩১ মার্চ, ২০২২
শিশুলিঙ্গ হারে বৈষম্য এবং শিশুকন্যাদের ক্ষমতায়নের সঙ্গে যুক্ত বিভিন্ন বিষয়ের সুষ্ঠু সমাধানে কেন্দ্রীয় সরকার ২০১৫-র জানুয়ারিতে ‘বেটি বাঁচাও, বেটি পড়াও’ কর্মসূচি শুরু করে। এই কর্মসূচি শুরু করার উদ্দেশ্য, লিঙ্গ-ভিত্তিক বৈষম্য দূর করা, শিশুকন্যাদের নিরাপত্তা ও অস্তিত্ব রক্ষা নিশ্চিত করা এবং তাদের শিক্ষার সুযোগ-সুবিধা দেওয়া।
কেন্দ্রীয় সরকার অতিক্ষুদ্র, ছোট ও মাঝারি শিল্প সংস্থাগুলির নথিভুক্তিকরণের জন্য পূর্বতন উদ্যোগ আধার মেমোরান্ডাম প্রক্রিয়ার পরিবর্তে ২০২০-র জুলাই মাসে ‘উদ্যম রেজিস্ট্রেশন’ পদ্ধতি চালু করে। উদ্যম রেজিস্ট্রেশন পোর্টালে মহিলা পরিচালিত নথিভুক্ত ক্ষুদ্র ও মাঝারি শিল্প সংস্থার সংখ্যায় লক্ষ্যণীয় অগ্রগতি দেখা গেছে। ২০২০-২১-এ এই পোর্টালে মহিলা পরিচালিত ৪ লক্ষ ৯০ হাজার ক্ষুদ্র ও মাঝারি শিল্প সংস্থা নথিভুক্ত হয়। একইভাবে, ২০২১-২২-এর ২৮শে মার্চ পর্যন্ত মহিলা পরিচালিত এ ধরনের নথিভুক্ত সংস্থার সংখ্যা বেড়ে দাঁড়ায় প্রায় ৮ লক্ষ ৫৯ হাজার।
ভারতীয় রিজার্ভ ব্যাঙ্কের পক্ষ থেকে পাওয়া তথ্যানুযায়ী, ২০২১-এর ৩১শে মার্চ পর্যন্ত দেশে তফশিলভুক্ত বাণিজ্যিক ব্যাঙ্কগুলিতে ২১১ কোটি ৬৫ লক্ষ অ্যাকাউন্টের মধ্যে মহিলা অ্যাকাউন্টধারীর সংখ্যা ৭০ কোটি ৬৪ লক্ষ।
মন্ত্রকের পরিসংখ্যান অনুযায়ী, ‘প্রধানমন্ত্রী মুদ্রা যোজনা’য় ২০১৫-র ৮ই এপ্রিল থেকে ২০২২-এর ২৫শে ফেব্রুয়ারি পর্যন্ত পশ্চিমবঙ্গে মোট অ্যাকাউন্টের সংখ্যা ৩ কোটি ৩৯ লক্ষ ৭৮ হাজার ৯৪৪। এই অ্যাকাউন্টগুলির মধ্যে ১ লক্ষ ৫২ হাজার ২৬২টি অ্যাকাউন্টে যোজনার আওতায় আর্থিক সাহায্য মঞ্জুর করা হয়েছে। মঞ্জুরিকৃত অর্থের পরিমাণ ১ লক্ষ ৪৮ হাজার ৬৪৪ কোটি টাকা। পশ্চিমবঙ্গে প্রধানমন্ত্রী মুদ্রা যোজনার আওতায় মোট অ্যাকাউন্টের মধ্যে মহিলা অ্যাকাউন্টধারীর সংখ্যা ২ কোটি ৭১ লক্ষ ৬ হাজার ১৩৮। এই অ্যাকাউন্টগুলির মধ্যে ৯৩ হাজার ১৭৫টি অ্যাকাউন্টে আর্থিক সাহায্য মঞ্জুর করা হয়েছে এবং মঞ্জুরিকৃত অর্থের পরিমাণ ৯১ হাজার ৩১৪ কোটি টাকা।
লোকসভায় এক লিখিত জবাবে একথা জানান অতিক্ষুদ্র, ছোট ও মাঝারি শিল্পোদ্যোগ প্রতিমন্ত্রী শ্রী ভানু প্রতাপ সিং ভার্মা।
CG/BD/DM/
(Visitor Counter : 107
তথ্যওসম্প্রচারমন্ত্রক
প্রকাশ জাভড়েকর দশম জাগরণ চলচ্চিত্র উৎসবের সূচনা করলেন
নয়াদিল্লি, ১৮ জুলাই, ২০১৯
নতুন দিল্লির সিরি ফোর্ট অডিটোরিয়ামে কেন্দ্রীয় মন্ত্রী শ্রী প্রকাশ জাভড়েকর দশম জাগরণ চলচ্চিত্র উৎসবের উদ্বোধন করেন। এই উপলক্ষে আয়োজিত অনুষ্ঠানে শ্রী জাভড়েকর গোয়ায় আন্তর্জাতিক চলচ্চিত্র উৎসবের সুবর্ণ জয়ন্তী অনুষ্ঠানে স্টিয়ারিং কমিটির বৈঠক নিয়ে আলোচনা করেন। তিনি উপস্থিত বিশিষ্টজনেদের আন্তর্জাতিক চলচ্চিত্র উৎসবে আমন্ত্রণ জানান।
এই অনুষ্ঠানে মানবজীবনে চলচ্চিত্রের গুরুত্ব এবং তার প্রভাব নিয়ে আলোচনায় শ্রী জাভড়েকর বলেন, চলচ্চিত্রের মাধ্যমে মানুষের মধ্যে যোগাযোগ গড়ে ওঠে। ভারতে চলচ্চিত্রের উন্নয়ন এবং চলচ্চিত্রের মাধ্যমে সারা পৃথিবী জুড়ে ভারতের বার্তা ছড়িয়ে পড়ার প্রসঙ্গ তিনি উল্লেখ করেন।
তথ্য ও সম্প্রচার মন্ত্রী আরও জানান, ভারতে চলচ্চিত্র নির্মাণের জন্য তাঁর মন্ত্রক বেশ কিছু পদক্ষেপ নিয়েছে। এর মধ্যে রয়েছে, ফিল্ম ফেসিলিটেশন অফিসে ‘এক জানালা’ পদ্ধতির মাধ্যমে এ দেশে সহজে চলচ্চিত্র নির্মাণের অনুমতিদানের উদ্যোগ। ভারতীয় চলচ্চিতের ওপর জাতীয় সংগ্রহশালার সম্প্রসারণের প্রসঙ্গ উল্লেখ করে তিনি বলেন, প্রধানমন্ত্রী শ্রী নরেন্দ্র মোদী এ বছরের গোড়ায় এই চলচ্চিত্র সংগ্রহশালাটির উদ্বোধন করেন।
দেশে চলচ্চিত্রের উন্নয়নের জন্য তাঁর মন্ত্রক অঙ্গীকারবদ্ধ বলে উল্লেখ করে শ্রী জাভড়েকর বলেন, উপযুক্ত পরিবেশ গড়ে তোলার জন্য বিভিন্ন পদক্ষেপ নেওয়া হয়েছে। এই অনুষ্ঠানে শ্রী অনিল কাপুর, শ্রী কেতন মেহতা, শ্রীমতী ফারহা খান, শ্রী সবু ইয়ারলাগাড্ডা, শ্রী রাজীব মাসান্দ সহ চলচ্চিত্র জগতের বিশিষ্টজনেরা উপস্থিত ছিলেন।
CG/CB/DM
(Visitor Counter : 132
জাহাজচলাচলমন্ত্রক
অক্সিজেন ও অক্সিজেন সংক্রান্ত সরঞ্জাম বহনকারি জাহাজের থেকে মাসুল আদায় বন্ধ করল বড় বন্দোর
অক্সিজেন সংক্রান্ত পন্যবাহি জাহাজ কে বন্দরে সর্বোচ্চ অগ্রাধিকার
নয়াদিল্লী, ২৫ এপ্রিল, ২০২১
দেশে অক্সিজেন ও অক্সিজেন সংক্রান্ত সরঞ্জামের চাহিদা যথেষ্ট পরিমাণে বৃদ্ধি পাওয়ার প্রেক্ষিতে কেন্দ্র, কামারাজার পোর্ট লিমিটেড সহ সব বড় বন্দরগুলিকে জাহাজ সংক্রান্ত বিভিন্ন মাসুল  মকুব করার নির্দেশ দিয়েছে। যেসব জাহাজ চিকিৎসার জন্য অক্সিজেন, অক্সিজেন ট্যাঙ্ক, অক্সিজেনের বোতল, বহনযোগ্য অক্সিজেন উৎপাদনকারী যন্ত্র, অক্সিজেন কনসেনট্রেটর, অক্সিজেন সিলিন্ডার তৈরির জন্য স্টিলের পাইপ সহ বিভিন্ন সরঞ্জাম বহন করছে, সেই সব জাহাজকে বন্দরে নোঙর করার অগ্রাধিকারের নির্দেশ দেওয়া হয়েছে। আগামী তিন মাস অথবা নতুন আদেশ না দেওয়া পর্যন্ত এই ব্যবস্থা জারি থাকবে।
এ ধরণের জাহাজ যাতে বন্দরে নোঙর, অক্সিজেন সংক্রান্ত মালপত্র নামানো এবং সীমাশুল্ক ও অন্যান্য কর্তৃপক্ষের সঙ্গে সমন্বয় বজায় রেখে ক্লিয়ারেন্সের সার্টিফিকেট দ্রুত পায় সে বিষয়ে বন্দরগুলির চেয়ারম্যানকে উদ্যোগ নিতে বলা হয়েছে। যেসব জাহাজে অন্যান্য সরঞ্জামের সঙ্গে অক্সিজেন সংক্রান্ত মালপত্র থাকবে তাদের ক্ষেত্রে ওই অক্সিজেন সংক্রান্ত উপাদানের জন্য মাশুলের ছাড় সহ অন্যান্য সুযোগ-সুবিধা দিতে হবে।
বন্দর, জাহাজ চলাচল ও জলপথ মন্ত্রক এই ধরণের জাহাজ কতক্ষণে বন্দরে ঢুকছে এবং মাল খালাস করে বন্দর ছেড়ে বেড়িয়ে যাচ্ছে সে বিষয়টি পর্যবেক্ষণ করবে।
দেশজুড়ে কোভিড-১৯এর দ্বিতীয় ঢেউয়ের ফলে উদ্ভুত পরিস্থিতির মোকাবিলায় কেন্দ্র উদ্যোগী হয়েছে। তারই উদ্যোগ হিসেবে এই ধরণের পদক্ষেপ নেওয়া হচ্ছে।
(SDG/CB /NS
মন্ত্রিসভারঅর্থনৈতিকবিষয়সংক্রান্তকমিটি
কৌশলগত বিক্রয়ের মাধ্যমে একক প্রক্রিয়ার ভিত্তিতে কামারাজার বন্দর লিমিটেডে কেন্দ্রীয় সরকারের ১০০ শতাংশ ইক্যুয়িটি শেয়ার চেন্নাই বন্দর কর্তৃপক্ষকে বিলগ্নিকরণের নীতিগত প্রস্তাবে মন্ত্রিসভার সায়
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার অর্থনৈতিক বিষয় সংক্রান্ত কমিটির বৈঠকে কামাররাজা বন্দর লিমিটেডে কেন্দ্রীয় সরকারের ১০০ শতাংশ ইক্যুয়িটি শেয়ার চেন্নাই বন্দর কর্তৃপক্ষকে কৌশলগত বিলগ্নিকরণের প্রস্তাবে নীতিগতভাবে অনুমোদন মিলেছে। একক প্রক্রিয়ার মাধ্যমে এই বিলগ্নিকরণ করা হবে। বর্তমানে কামারাজার বন্দর লিমিটেডের কেন্দ্রীয় সরকারের ৬৭ শতাংশ এবং চেন্নাই বন্দর কর্তৃপক্ষের ৩৩ শতাংশ শেয়ার রয়েছে। নীতি আয়োগের মূল্য নিরূপণ সংক্রান্ত সুপারিশ মেনে এই বন্দরের সম্পত্তির মূল্য নিরূপণ করা হবে।
মন্ত্রিসভার এই সিদ্ধান্তের ফলে এই দুই বন্দরের ক্ষমতা বৃদ্ধির বিভিন্ন জটিলতা এড়ানো সম্ভব হবে। এমনকি, মানবসম্পদের যথাযথ সদ্ব্যবহারের মাধ্যমে দুই বন্দরেরই কর্মসম্পাদন দক্ষতা আরও বৃদ্ধি পাবে। দুই বন্দর সংস্থার মধ্যে যথাযথ আলাপ-আলোচনার পরই কামারাজার বন্দর লিমিটেডের কৌশলগত বিলগ্নিকরণের কাজ শুরু হবে। বিলগ্নিকরণ সংক্রান্ত কাজকর্ম তত্ত্বাবধায়নের জন্য কয়েকজন উপদেষ্টা নিয়োগ করা হবে।
CG/BD/SB
(Visitor Counter : 25
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ কর্মসূচির আওতায় মোট টিকাদান ১৯২.৮২ কোটি ডোজ ছাড়িয়ে গেছে
১২-১৪ বছর বয়সসীমায় ৩ কোটি ৩৩ লক্ষেরও বেশি প্রথম ডোজ টিকা দেওয়া হয়েছে
দেশে এখন চিকিৎসাধীন রোগীর সংখ্যা কমে হয়েছে ১৫ হাজার ৪১৪
গত ২৪ ঘণ্টায় করোনা আক্রান্ত হয়েছেন ২ হাজার ৬২৮ জন
বর্তমানে আরোগ্যের হার ৯৮.৭৫ শতাংশ
সাপ্তাহিক সংক্রমণের হার ০.৫১ শতাংশ
নতুন দিল্লি, ২৬ মে, ২০২২
আজ সকাল ৭টা পর্যন্ত পাওয়া অন্তর্বর্তী প্রতিবেদন অনুসারে দেশে কোভিড টিকাকরণ কর্মসূচির আওতায় মোট ১৯২.৮২ কোটিরও বেশি  ডোজ টিকা দেওয়া হয়েছে। এজন্য ২,৪৩,৫৬,৫৯১টি সেশন লেগেছে।
১২-১৪ বছর বয়সসীদের কোভিড টিকাকরণ শুরু হয়েছে ১৬ই মার্চ ২০২২ তারিখ থেকে। এপর্যন্ত এই বয়সীমায় ৩ কোটি ৩৩ লক্ষেরও বেশি  প্রথম ডোজের টিকা দেওয়া হয়েছে। ১৮-৫৯ বছর বয়সীদের সতর্কতামূলক ডোজের টিকা দেওয়া শুরু হয়েছে ১০ই এপ্রিল, ২০২২ থেকে।
টিকাকরণের বিশদ বিবরণ নীচে দেওয়া হল -
মোট টিকার ডোজ
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,০৪,০৬,৭২০
১,০০,৩৬,৯৭০
৫১,৬৪,৩৯৫
|
|
প্রথমসারির করোনা যোদ্ধা
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,৮৪,১৮,৬১৩
১,৭৫,৭৮,৬৮৪
৮৫,৩৫,০৮২
|
|
১২-১৪ বছর বয়সী
|
|
প্রথমডোজ
দ্বিতীয়ডোজ
|
|
৩,৩৩,০২,৬৫৩
১,৫১,২৬,১৭১
|
|
১৫-১৮ বছর বয়সী
|
|
প্রথমডোজ
দ্বিতীয় ডোজ
|
|
৫,৯৩,০২,৬৯৬
৪,৫২,০৬,৭৮২
|
|
১৮-৪৪ বছর বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
৫৫,৬৯,৮৪,৩৭৫
৪৮,৪৫,১২,৬২৮
৬,৮৮,৬১১
|
|
৪৫-৫৯ বছর বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
২০,৩২,১৯,৬১৫
১৯,০৫,০৭,৬৯১
১২,৬৮,৯৫৮
|
|
ষাটোর্ধ্ব
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১২,৭০,৬৯,৫৯৯
১১,৮৮,০১,৭৭৪
১,৮০,৭১,৫৩৮
|
|
|
|
সতর্কতামূলক ডোজ
|
|
৩,৩৭,২৮,৫৮৪
|
|
মোট
|
|
|
|
১,৯১,৮২,০৩,৫৫৫
দেশে চিকিৎসাধীন রোগীর সংখ্যা ১৫ হাজার ৪১৪। মোট আক্রান্তের ০.০৪ শতাংশ উপসর্গযুক্ত।
দেশে বর্তমানে আরোগ্যের হার ৯৮.৭৫ শতাংশ।
২৪ ঘণ্টায় করোনা থেকে সুস্থ হয়ে উঠেছেন ২ হাজার ১৬৭ জন। এই নিয়ে এপর্যন্ত মোট ৪,২৬,০৪,৮৮১ জন করোনা থেকে সুস্থ হয়ে উঠলেন।
২৪ ঘন্টায় নতুন করে করোনা আক্রান্ত হয়েছেন ২ হাজার ৬২৮ জন।
২৪ ঘণ্টায় ৪ লক্ষ ৫২ হাজার ৫৮০টি নমুনা পরীক্ষা করা হয়েছে। এই নিয়ে এপর্যন্ত মোট ৮৪.৮৪ কোটিরও বেশি  নমুনা পরীক্ষা করা হয়েছে।
দেশে বর্তমানে সাপ্তাহিক সংক্রমণের হার ০.৫১ শতাংশ, দৈনিক সংক্রমণের হার ০.৫৮ শতাংশ।
CG/SD/SKD/
তথ্যওসম্প্রচারমন্ত্রক
ডিজিটাল মিডিয়ায় অংশীদারিত্ব গড়ে তুলতে ভারত ও ভিয়েতনাম ইচ্ছাপত্রে স্বাক্ষর করেছে
নয়াদিল্লি, ১৬ ডিসেম্বর, ২০২১
ডিজিটাল মিডিয়ায় সহযোগিতার জন্য তথ্য ও সম্প্রচার মন্ত্রী শ্রী অনুরাগ সিং ঠাকুর এবং ভিয়েতনামের তথ্য ও যোগাযোগ মন্ত্রী মিঃ নগুয়েন মান হুং একটি ইচ্ছাপত্রে স্বাক্ষর করেছেন। এর ফলে, ভারত ও ভিয়েতনামের মধ্যে অংশীদারিত্ব আরও দৃঢ় হবে।
ইচ্ছাপত্র অনুযায়ী, ডিজিটাল মিডিয়া এবং সোশ্যাল নেটওয়ার্কে নীতি-নির্দেশিকা তৈরি করতে দুটি দেশ তথ্য ও অভিজ্ঞতার আদান-প্রদান করবে। ভারত ও ভিয়েতনামের মধ্যে ঊষ্ণ সম্পর্কের প্রতিফলন শ্রী ঠাকুরের বাড়িতে দেখা গেছে। তিনি এ প্রসঙ্গে বলেন, ভারত ও ভিয়েতনামের মধ্যে নিবিড় সম্পর্কের পরিণামই হ’ল রাষ্ট্রপতি ও প্রধানমন্ত্রীর সম্প্রতি ভিয়েতনাম সফর। নতুন প্রযুক্তির ফলে যেসব চ্যালেঞ্জ তৈরি হয়েছে, সেগুলির মোকাবিলায় দ্বিপাক্ষিক সহযোগিতা সহায়ক হবে। কোভিড-১৯ মহামারীর ফলে উদ্ভূত পরিস্থিতিতে এই চ্যালেঞ্জগুলি আরও প্রকট হয়েছে। ফেব্রুয়ারি থেকে ভারতে ডিজিটাল মিডিয়া এথিক্স কোড কার্যকর হয়েছে। মিঃ হুং শ্রী ঠাকুরকে ভিয়েতনামে আসার আমন্ত্রণ জানান। উভয় দেশের আর্থ-সামাজিক উন্নয়নের তথ্য পরস্পরের মধ্যে ভাগ করে নেওয়ার জন্য বিভিন্ন পন্থা-পদ্ধতি নিয়ে তাঁদের মধ্যে আলোচনা হয়েছে। দু’দেশের মানুষের মধ্যে সম্পর্ক আরও মজবুত করে তোলা এবং বিভিন্ন সফল উদ্যোগগুলির প্রচার চালানোর উপর গুরুত্ব দেওয়া হয়।
বৈঠকে প্রসার ভারতীর মুখ্য কার্যনির্বাহী আধিকারিক শ্রী শশী শেখার ভেম্পাতি, পিআইবি-র মুখ্য মহানির্দেশক শ্রী জয়দীপ ভাটনগর, তথ্য ও সম্প্রচার মন্ত্রকের যুগ্মসচিব শ্রী বিক্রম সহায় সহ ভারত ও ভিয়েতনামের পদস্থ আধিকারিকরা উপস্থিত ছিলেন। উভয় দেশের ‘সর্বাঙ্গীণ কৌশলগত অংশীদারিত্ব’-এর পাঁচ বছর পূর্তি এবং আগামী বছর দু’দেশের কূটনৈতিক সম্পর্কের সুবর্ণ জয়ন্তী পালিত হবে।
(CG/CB/SB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৪ অক্টোবর, ২০২১
জাতীয় টিকাকরণ অভিযানের আওতায় এখনও পর্যন্ত ৯৬ কোটি ৮২ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১৮ হাজার ৯৮৭
জাতীয় স্তরে সুস্থতার হার বর্তমানে ৯৮.০৭ শতাংশ, যা ২০২০-র মার্চ থেকে সর্বাধিক
দেশে গত ২৪ ঘন্টায় করোনা মুক্ত হয়েছেন ১৯ হাজার ৮০৮ জন। এর ফলে মোট সুস্থতার সংখ্যা বেড়ে ৩ কোটি ৩৩ লক্ষ ৬২ হাজার ৭০৯
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১ শতাংশের নিচে, বর্তমানে এই হার ০.৬১ শতাংশ; ২০২০-র মার্চ থেকে এযাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ২ লক্ষ ৬ হাজার ৫৮৬, যা ২১৫ দিনে সর্বনিম্ন
সাপ্তাহিক ভিত্তিতে আক্রান্তের হার ১.৪৪ শতাংশ, যা গত ১১১ দিন ৩ শতাংশের নিচে
দৈনিক ভিত্তিতে আক্রান্তের হার ১.৪৬ শতাংশ, যা গত ৪৫ দিন ৩ শতাংশের নিচে
এখনও পর্যন্ত মোট নমুনা পরীক্ষার সংখ্যা ৫৮ কোটি ৭৬ লক্ষ
(CG/BD/AS/
কেন্দ্রীয়মন্ত্রিসভা
ভারতীয় বৈদেশিক বাণিজ্য সংস্থার অধীনস্থ সেন্টার ফর ট্রেড অ্যান্ড ইনভেস্টমেন্ট ল’র বিশ্ব বাণিজ্য সংস্থায় ভারতের স্থায়ী মিশন এবং দ্য গ্র্যাজুয়েট ইন্সটিটিউট, জেনেভার সেন্টার ফর ট্রেড অ্যান্ড ইকনোমিক ইন্টিগ্রেশনের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ১৮ অগাস্ট, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ভারতীয় বৈদেশিক বাণিজ্য সংস্থার অধীনস্থ সেন্টার ফর ট্রেড অ্যান্ড ইনভেস্টমেন্ট ল’র বিশ্ব বাণিজ্য সংস্থায় ভারতের স্থায়ী মিশন এবং দ্য গ্র্যাজুয়েট ইন্সটিটিউট, জেনেভার সেন্টার ফর ট্রেড অ্যান্ড ইকনোমিক ইন্টিগ্রেশনের মধ্যে স্বাক্ষরিত সমঝোতাপত্রে অনুমোদন দেওয়া হয়েছে।
দ্য গ্র্যাজুয়েট ইন্সটিটিউট অফ ইন্টারন্যাশনাল অ্যান্ড ডেভেলপমেন্ট স্টাডিজ-এর সিটিইআই-এর সঙ্গে স্বাক্ষরিত সমঝোতাপত্র অনুযায়ী, সিটিআইএল-এর কর্মীরা বিভিন্ন গুরুত্বপূর্ণ গবেষণা সম্পর্কে মূল্যবান তথ্য সংগ্রহ করতে পারবেন। এছাড়াও, বাণিজ্য দপ্তরের আধিকারিক, সিটিআইএল-এর গবেষক এবং শিক্ষাবিদরা আন্তর্জাতিক ব্যবসা-বাণিজ্যের বিষয়ে সমকালীন বিভিন্ন তথ্য জানতে পারবেন। এর ফলে, তাঁদের দক্ষতা বৃদ্ধি পাবে এবং আন্তর্জাতিক ব্যবসা-বাণিজ্য ও বিনিয়োগ সংক্রান্ত আইনে ভারতের অবস্থান সুদৃঢ় হবে।
এই সমঝোতাপত্র অনুযায়ী, সিটিআইএল, বাণিজ্য দপ্তর ও অন্যান্য সরকারি সংস্থার কর্মীরা সিটিইআই-এর থেকে বিভিন্ন তথ্য সংগ্রহ করতে পারবেন। এর সাহায্যে আন্তর্জাতিক ব্যবসা-বাণিজ্যের আলোচনা এবং বাণিজ্য সংক্রান্ত বিভিন্ন বিবাদের নিষ্পত্তিতে ভারতের সুবিধা হবে।
বিস্তারিত : এই সমঝোতাপত্র অনুসারে, ভারত, সুইজারল্যান্ড সহ অন্যান্য দেশের শিক্ষাবিদ, নীতি প্রণয়নকারী, ছাত্রছাত্রী এবং বাণিজ্য আইন নিয়ে যাঁরা কাজ করেন – তাঁরা আন্তর্জাতিক বাণিজ্য ও বিনিয়োগের নতুন নতুন বিষয় সম্পর্কে জানতে পারবেন। এই সমঝোতাপত্র তিন বছরের জন্য কার্যকর হবে।
CG/CB/SB
(
বিজ্ঞানওপ্রযুক্তিমন্ত্রক
মধুমেহ ও হৃদরোগ নিয়ন্ত্রণে উত্তর-পূর্বাঞ্চলের জোহা চালের কার্যকারিতা প্রমাণিত বৈজ্ঞানিক গবেষণা প্রচেষ্টায় অশেষ পুষ্টিগুণেরও সন্ধান মিলেছে এই চালটির মধ্যে
নতুন দিল্লি, ২৩ জুন ২০২৩
দেশের উত্তর-পূর্বাঞ্চলে উৎপাদিত জোহা প্রজাতির চাল রক্তে শর্করার মাত্রা হ্রাস করে ডায়াবেটিস বা মধুমেহ নিয়ন্ত্রণে বিশেষ কার্যকর বলে প্রমাণিত হয়েছে। এই চাল একদিকে পুষ্টি সাধন এবং অন্যদিকে রোগ নিয়ন্ত্রণের ক্ষেত্রে বিশেষভাবে উপযোগী। শীতের মরশুমে উৎপাদিত জোহা প্রজাতির ধান থেকে তৈরি এই সুগন্ধী চালটি ডায়াবেটিস এবং হৃদরোগ নিয়ন্ত্রণে কতটা কার্যকর সেসম্পর্কে বৈজ্ঞানিক গবেষণার প্রয়োজনে কেন্দ্রীয় বিজ্ঞান ও প্রযুক্তি দফতরের স্বশাসিত প্রতিষ্ঠান আইএএসএসটি এই চালটি সম্পর্কে পরীক্ষা নিরীক্ষা চালিয়ে এর মধ্যে এক ধরণের পুষ্টিগুণের সন্ধান পেয়েছে যা মধুমেহ এবং হৃদরোগ নিয়ন্ত্রণে যথেষ্ট কার্যকর। রাজলক্ষী দেবী এবং পারমিতা চৌধুরী উভয়েই তাঁদের গবেষণার মাধ্যমে এই সুগন্ধী চালের মধ্যে বিশেষ পুষ্টির উপাদান খুঁজে পেয়েছেন। গবেষণাগারে পরীক্ষা ও বিশ্লেষণের মাধ্যমে তাঁরা এই চালের মধ্যে দুটি অতি প্রয়োজনীয় ফ্যাটি অ্যাসিডেরও সন্ধান পেয়েছেন। এই দুটি আনস্যাচুরেটেড ফ্যাটি অ্যাসিড মানুষের শরীরে নিজের থেকে তৈরি হতে পারে না। অথচ মানব শরীরকে সচল রাখতে এই দুটি ফ্যাটি অ্যাসিডের প্রয়োজন অনস্বীকার্য। এমনকি ক্যান্সার নিয়ন্ত্রণেও এটি ভালো ফল দিতে পারে বলে জানা গেছে। শুধু তাই নয় গবেষকরা আরও জানতে পেরেছেন, জোহা চালটির মধ্যে ওমেগা-৬ থেকে ওমাগা-৩ ফ্যাটি অ্যাসিডের একটি সুষম অনুপাত রয়েছে যা অন্য কোনোধরণের চালের মধ্যে এযাবৎকাল পাওয়া যায় নি। জোহা চাল থেকে রাইসব্র্যান অয়েলও তৈরি সম্ভব হয়েছে। মধুমেহ নিয়ন্ত্রণে এই তেলটিরও উপযোগিতা প্রমাণিত হয়েছে।
জোহা চালটি আবার কয়েকধরণের অ্যান্টি-অক্সিড্যান্ট, ফ্ল্যাভনয়েড এবং ফেনোলিক্স সমৃদ্ধও বটে।
CG/SKD/SG/ (Visitor Counter : 71
স্বরাষ্ট্র মন্ত্রক
পদ্ম পুরস্কার ২০২২-এর জন্য মনোনয়ন জমা দেওয়া যাবে চলতি বছরের ১৫ সেপ্টেম্পর পর্যন্ত
নতুন দিল্লি, ১০ জুন, ২০২১
২০২২ সালের সাধারণ তন্ত্র দিবসে পদ্ম পুরস্কার প্রাপকদের নাম ঘোষণা করা হবে। তার আগে অনলাইনের মাধ্যমে এই পুরস্কারের জন্য মনোনয়ন বা সুপারিশ গ্রহণের কাজ চলছে। চলতি বছরের ১৫ সেপ্টেম্বর পর্যন্ত পদ্ম পুরস্কারের জন্য মনোনয়ন জমা দেওয়া যাবে। তবে, পদ্ম পুরস্কারের জন্য মনোনয়ন বা সুপারিশগুলি পদ্ম পুরস্কারের পোর্টাল https://padmaawards.gov.in –এর মাধ্যমে অনলাইনে জমা দিতে হবে।
পদ্ম বিভূষণ, পদ্ম ভূষণ এবং পদ্মশ্রী দেশের সর্বোচ্চ অসামরিক পুরস্কার। প্রতি বছর সাধারণ তন্ত্র দিবসে এই পুরস্কার ঘোষণা করা হয়। স্বতন্ত্র্য কাজের স্বীকৃতি স্বরূপ এবং শিল্পকলা, সাহিত্য, শিক্ষা, খেলাধুলো, চিকিৎসা, সামাজিক কাজকর্ম, বিজ্ঞান, জনসেবা, বাণিজ্য ও শিল্প ইত্যাদি ক্ষেত্রে অসামান্য কাজের জন্য এই পুরস্কার প্রদান করা হয়ে থাকে। জাতি, বর্ণ, পেশা, অবস্থান, লিঙ্গ পার্থক্য ছাড়াই সমস্ত ব্যক্তি এই পুরস্কারের যোগ্য। তবে চিকিৎসক, বিজ্ঞানী ছাড়া রাষ্ট্রায়ত্ত সংস্থায় কর্মরত সরকারি কর্মচারিরা পদ্ম পুরস্কারের যোগ্য নন।
সরকার পদ্ম পুরস্কারগুলিকে “জনগণের পদ্ম” পুরস্কার হিসেবে রূপান্তর করতে প্রতিশ্রুতিবদ্ধ। তাই সকল নাগরিককে নাম মনোনয়ন/ সুপারিশ করার জন্য অনুরোধ করা হচ্ছে।
মনোনয়ন/ সুপারিশগুলিতে সর্বাধিক ৮০০ শব্দের মধ্যে উদ্ধৃত ব্যক্তির বিষয়ে বিশদ বিবরণ এবং ব্যতিক্রমী সাফল্য ও কেন এই পুরস্কার এই পাওয়ার যোগ্য তা তুলে ধরতে হবে।
এবিষয়ে বিস্তারিত তথ্য জানা যাবে স্বরাষ্ট্র মন্ত্রকের ওয়েবসাইট www.mha.gov.in –এর “পুরস্কার ও পদক” এই শিরোনামের আওতায়।
CG/SS/SKD
(Visitor Counter : 377